Brauel

Brauel is en Dörp in de Gemeen Zeven in’n Landkreis Rodenborg, Neddersassen.

 Geografie 

duum|Oost bi Brauel
Dat Dörp liggt an’t Süüdöver von de Oost. En poor hunnert Meter in’n Oosten von Brauel münnt de Meh-Au in de Oost.

De Naveröörd sünd Twistenbossel in’n Noorden, Tzassenholt, Vierenhöben un Meinst in’n Noordoosten, Offens un Heeßel in’n Oosten, Wiersdörp in’n Süüdoosten, Zeven in’n Süden, Baadmöhlen in’n Süüdwesten un Godenst un Seedörp in’n Noordwesten.

 Historie 

Brauel kummt an’n 19. März 986 as Browell toeerst in de Oorkunnen vör.

In’n Eersten Weltkrieg sünd dree Soldaten ut Brauel fullen oder vermissthttp://www.denkmalprojekt.org/2009/heeslingen_wk1u2_ns.htm un in’n Tweten Weltkrieg 19http://grabsteine.genealogy.net/tomb.php?cem=2079&tomb=9. In’n Tweten Weltkrieg sünd en poor Phosphorbummen op Brauel afsmeten worrn. Dor sünd söven Hüüs un 15 annere Gebüüd bi dalbrennt.Samtgemeen Zeven: Rund um Heeslingen. Nr. 2/2012, Sied 9

 Verwaltungsgeschicht 

In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is mit de Gemeenreform in Neddersassen an’n 1. März 1974 Deel von de Gemeen Zeven worrn.

 Inwahnertall 

 Religion 

duum|Klockentoorn in Brauel
Brauel is evangeelsch-luthersch präägt un höört to dat Kaspel von de Vitus-Kark in Heeßel.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

De Karkhoff an’n Oostweg is 1970 anleggt worrn. De Karkhoffskapell is en sweedsche Holtkark ween, de in Bremen stünn un von de Brauelers op Afbrook köfft worrn is. Se is an’n 22. November 1970 inwieht worrn. Later is dor noch en Klockentoorn tokamen, de an’n 16. Mai 2009 inwieht worrn is.

 Kultur 

duum|Denkmaal för de Fullenen ut de twee Weltkrieg’
En Denkmaal för de Fullenen ut den Eersten Weltkrieg steiht in Heeßel op’n Karkhoff. An’n 12. September 1953 is op’n Karkhoff von Brauel en Denkmaal för de Fullenen ut de twee Weltkrieg’ inwieht worrn.

En Dörpgemeenschopshuus hett Brauel 2006 kregen, en Speelplatz is 2010 anleggt worrn.

 Verenen 

Brauel hett en Schützenvereen, de 1921 grünnt worrn is.

 Weertschop un Infrastruktur 

duum|Sprüttenhuus in Brauel
Bi Brauel liggt dat Neddersassische Landskrankenhuus, in dat Drogenafhängige behannelt warrt. Dat Krankenhuus hett in’n Oktober 1981 apenmaakt. Dat Klärwark Zeven liggt in’n Oosten von dat Dörp.

Brauel hett en egene freewillige Füürwehr, de 1935 grünnt worrn is.

 Verkehr 

Dör Brauel löppt de Bundsstraat 71, de in’n Noordwesten na Sürsen un Bremervöör geiht un in’n Süden na Zeven un Rodenborg. In’n Noordoosten geiht de Kreisstraat 134 na Tzassenholt un in’n Oosten de K 130 na Offens un Heeßel.

De nächste Autobahn is de Autobahn 1. De Opfohrt 48 Elsdörp liggt so ölven Kilometer in’n Süüdoosten von Brauel.

De nächsten Bahnhööv sünd so bi 22 Kilometer wied weg in’n Noordwesten de Bahnhoff Bremervöör an de Bahnlien Buxthu–Bremerhoben un 25 Kilometer wied weg in’n Süüdoosten de Bahnhoff Scheeßl an de Bahnlien Bremen–Hamborg.

 Scholen 

De eerste School in Brauel hett 1858 apenmaakt, de Klassenruum harr 16 m². Disse Volksschool hett an’n 31. Juli 1971 dichtmaakt. Vondaag gaht de Kinner ut Brauel in Zeven na School.

 Lüüd 

Hans Müller-Brauel hett lange Tied in Brauel leevt un dorvon ok sien Tonaam kregen. 1900 hett he in Brauel en Villa boot un dor en grote Sammlung von archäoloogsche Funnen ut de Ümgegend utstellt. Disse Sammlung is in de Johren 1950 an dat Morgenstern-Museum in Bremerhoben un an dat Museum Väterkunde in’t Huus Atlantis in Bremen afgeven worrn.

 Footnoten 

 Weblenken 

 Websteed över dat Dörp (hoochdüütsch)

Kategorie:Oort
Kategorie:Landkreis Rodenborg (Wümm)